bg hbs_cyr bg bg bg bg ru ru ru ru bg bg bg ru ru ru ru hbs_cyr bg bg bg bg bg hbs_cyr bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg ru bg ru ru bg bg bg bg ru ru bg ru bg bg hbs_cyr bg mk bg bg mk bg mk bg en ru bg ru uk bg bg hbs_cyr bg bg hbs_cyr bg mk mk ru bg bg ru bg bg hbs_cyr bg bg bg bg ru bg uk hbs_cyr bg bg ru ru uk bg bg uk bg bg bg ru bg ru bg bg bg ru bg ru ru bg bg ru mk bg ru bg bg bg uk ru ru hbs_cyr hbs_cyr bg ru bg bg bg bg ru ru bg ru bg bg bg bg bg bg bg bg bg bg hbs_cyr bg ru mk bg bg bg ru bg ru bg bg bg bg ru bg bg bg bg bg ru ru bg bg bg bg hbs_cyr bg bg bg bg bg ru ru ru bg bg bg ru ru bg bg bg bg bg uk ru bg bg bg hbs_cyr uk bg bg uk mk ru uk bg bg bg ru bg hbs_cyr bg ru bg bg bg bg bg bg bg bg ru bg ru bg ru ru ru ru bg bg ru bg bg bg hbs_cyr bg bg bg ru ru en id eu en es es vi en fa bg ru ru uk bg bg bg ru bg bg bg bg ru bg bg bg bg bg bg bg bg bg bg bg bg mk ru hbs_cyr ru hbs_cyr bg mk mk bg bg ru bg bg bg bg bg bg bg bg bg bg bg bg bg bg bg bg bg bg ru bg ru uk
store.bg - Изграждане на тревни площи
Кошница Регистрация Статус на поръчка
Грижа за клиента   |   За контакти
Двор и Градина     Изграждане на тревни площи
във всички раздели само в настоящия
Използваме бисквитки, за да осигурим възможно най-доброто преживяване в нашия уебсайт. За да работи store.bg правилно е необходимо съгласие с употребата им!
Използваме 3 трипа бисквитки, избери кои си съгласен да се запаметяват в браузъра:
Задължителни - част от софтуера на store.bg, без тях сайтът няма да функционира нормално.
За статистика и анализ - използват се от външни доставчици на услуги анализиращи посещаемостта.
На социални и рекламни мрежи - използват се от външни доставчици на услуги проследяващи поведението на посетителите в store.bg и външни сайтове.
Съгласен съм с всички бисквитки
Когато искаме да направим цветна градина, основната ни борба е с тревите, които все едно извират между цветята. А искаме ли трева - тя почти никога не върви или расте на петна. Нека припомним какво казват англичаните, които са сред виртуозите в "застилането на тревен килим", а именно - за да получиш наистина добра тревна площ, са необходими 200 години труд. Е, в днешно време можем да го постигнем по-бързо, затова нека споменем кои са основните стъпки за постигането на съвършена морава.
Стъпка 1: Определяне размерите на градината и типа почва
Преди да се заемете със създаването на тревната площ е необходимо да разберете какъв вид е съществуващата почва и да вземете размерите на мястото, за да прецените колко и какви тревни смески ще са ви необходими. Независимо как сте решили да се сдобиете с трева - да я засадите или да застелете терена с чимове, почвата трябва да е лека и водопропусклива. Ако обаче е тежка и глинеста (както е в София и околностите), ще се наложи да я направите подходяща за затревяване.
Как да направите почвата благоприятна за затревяване?
Вариант I - създайте дренажна система. Тя представлява съвкупност от тръби, които отвеждат водите далеч от зелената площ.
Вариант II - изгребете и заменете 20 cm от почвения слой в двора Ви с песъчлива почва, която лесно може да откриете край реките. Може и да закупите специално изработен хумус за изграждане на тревни площи.
Оптималният вариант - дренаж и песъчлива почва. Така ще осигурите възможно най-благоприятните условия за растеж на трева.
Стъпка 2: Избор на трева
Изборът на вид трева е важен и от него зависи дали ще имате красив тревен килим и дали ще имате големи разходи по него. Ако определите правилно вида на тревата, съответно ще знаете как да я поддържате. Препоръчително е да се съобразите с няколко фактора - климат, натоварване и дали теренът се намира на слънце или сянка.
При избора на тревни смески специалистите съветват да имате предвид две неща:
доколко тревната площ ще се огрява от слънцето;
дали ще е подложена на активна експлоатация - например спорт.
Специалистите в отглеждането на тревен килим често съставят микс от семена на различни треви, за да се получи по-естествен вид на тревната площ. Комбинирането на различни видове треви може да създаде по-устойчиви и издръжливи насаждения. Условното им разделение е според степента на натоварване и вида изложение (слънчево или сенчесто):
Тревни смески за слънчев терен
За да бъде определен Вашият терен като слънчев е необходимо той да се огрява от слънцето поне по 6-7 часа на ден.
Едни от предпочитаните тревни смески за такива терени съдържат следните сортове:
Пасищен (английски) райграс (Lolium perenne) - образува силно разклонена коренова система и е подходящ за бързо затревяване с равномерен тревен килим. Отличава се с бърз растеж на тревните листа, висока продуктивност на семената и голяма издръжливост на терени с различна слънчева осветеност и натоварване.
Червена власатка (Festuca rubra) - ценен вид тревна смеска както за отглеждането на висококачествени тревни килими, така и за рекултивация на бедни и сухи почви и затревяване на крайпътни откоси. Отличава се със способността си да запазва наситения си зелен цвят дори в период на засушаване, а също така и през вегетационния сезон.
Тръстиковидна власатка (Festuca arundinacea) - идеален избор на трева за слънчеви площи, защото е издръжлива на суша и горещина. Има много дълбока коренова система, която изисква добро снабдяване с вода и охлаждане. Устойчива е на изхабяване и на сянка. Това я прави основна съставка в тревни смески за горещи и сухи условия.
Ливадната метлица (Poa pratensis) има добра топлоустойчивост. След много горещ период гладкостеблената ливадна метлица може да се възстановява бързо посредством подземните си ризоми.
Тревни смески за сенчест терен
Колкото и да е издръжлива, тревата има нужда поне от 3-4 часа слънчева светлина дневно, за да бъде с наситено зелен цвят и да краси градината Ви. В противен случай расте рехава и жълта.
За такива терени се препоръчват следните тревни сортове:
Червената власатка (Festuca rubra) е вид трева, който е гъст и устойчив на сянка, както и на сухо и студено време. Има много фини листа и се използва като основа в смеси за градини и сенчести терени.
Гладкостеблената ливадна метлица (Poa pratensis) е най-устойчива на изхабяване и едновременно с това е изключително студоустойчива. Това я прави много важна съставка на смеси за спорт и интензивно използване.
Многогодишният райграс (Lolium perenne) се добавя към смесите, за да осигури бързо затревяване на терена.
Твърдата власатка (Festuca ovina duriuscula) има изключителна сухоустойчивост и се добавя към смеси за крайпътни тревни ивици. Освен че е устойчива на суша, твърдата власатка е устойчива и на студени температури, което я прави чудесен избор за сенчести площи.
Треви за спорт и голямо натоварване
Този вид тревни площи е предимно слънцелюбив, но понася и частично засенчване. Важно е да се знае, че теренът се нуждае средно от поне 6 часа слънце на ден. Поради своята гъстота и бързо развитие тревата се нуждае от повече въздух за кореновата система - причина тя да се развива добре в песъчливи почви. Ако не е възможно да се внесе пясък в почвата, ще се наложи да я аерирате по-често, за да доставите необходимия въздух.
Подходящите тревни смески за такива терени съдържат следните сортове:
Обикновената полевица (Agrostis capillaris) образува множество издънки, които дават богато облистени стъбла. Полевицата оформя плътен, наситено зелен тревен килим, който е значително устойчив на плевели.
Бялата издънкова полевица (Agrostis stolonifera) е характерна за изграждане на тревните площи на голф игрищата и на терените с голямо натоварване. Кореновата ѝ система се разполага ниско в почвената повърхност и формира плътен, ярко зелен чим. Издънковата полевица поняса и леко засенчване, но както за всеки друг вид трева, не трябва да бъде постоянно на сянка.
Червена власатка (Festuca rubra) разполага със свойството да запазва дълго зеления си цвят, дори и при неблагоприятни условия. Тя е изключително устойчива на различни атмосферни условия и е подходяща за използване в различни смески.
Треви за слабо натоварване
Тревите за слабо натоварване са всъщност тревите, подходящи за градини, паркове и други тревни пространства, които не се нуждаят от толкова честа поддръжка.
Подходящите тревни смески за този тип терени съдържат следните сортове:
Слонската трева (Miscanthus giganteus) - още позната като "Китайска тръстика" е подходяща за терени с по-рядко наторяване, защото не образува семена и плодове, което намалява нуждата от торене. Този вид трева се наторява в много малки количества и сравнително рядко, защото може да се развива безпроблемно дори и без допълнително торене. В повечето случаи има реална необходимост от наторяване едва след осмата или деветата година. Слонската трева се отличава с наситено зеления си цвят и е изключително влаголюбива. Не е подходяща за засаждане на тревни площи, изложени на продължителни студове.
Бялата детелина (Trifolium repes) е сред фаворитите за такъв тип терени. Тя придава естествен, свеж вид, напомнящ горска поляна. За разлика от различните видове райграс, бялата детелина не изисква толкова редовна поддръжка. Сравнително сухоустойчива е и издържа на натоварване от тъпчене и газене. Най-атрактивното на тази трева е нейният обилен цъфтеж, който продължава около месец дори при редовно косене. Цветовете са с бял цвят.
На пазара се предлагат тревни смески за различните видове терени. Това са миксове от сортове, създадени от специалисти, на които може да се доверите. Вие също можете да комбинирате тревната смеска, като около дърветата засеете видове, които "обичат" сянката, а на слънце - такива, които се развиват добре на пряка слънчева светлина.
Стъпка 3: Подготовка на почвата
След като сте избрали видът на тревата, е важно да подготвите почвата за семената. Почистете добре мястото от камъни, корени и отпадъци. За целта можете да използвате инструменти като мотики, гребла, малки лопати и други.
За постигане на най-добър резултат при подготовка на почвата, е необходимо да следвате няколко стъпки:
Прекопайте терена на дълбочина около 30 cm с права лопата или малък трактор за разрохкване на почвата.
Нивелирайте почвата, така ще си осигурите равна повърхност. Използвайте градинско гребло, за да направите почвата рохка. Заравняването може да стане с ръчен валяк с минимално тегло от 50 kg.
Изберете подходящо време за посяване на тревната смеска. Може да се сее по всяко време на годината, без зимата, защото е необходима вода, за да покълнат семената. Най-доброто време за посяване на нова трева е пролетта или началото на лятото.
Желателно е да оставите почвата да престои половин месец.
Възможно е да се появят плевели, които трябва да почистите, за да имате безупречен тревен килим. Бурените се почистват най-лесно на мокра почва, например след дъжд. Това улеснява тяхното изваждане заедно с корените, което предотвратява последващото им израстване. Съберете ги на куп и ги унищожете, за да не се посеят в почвата. Друг начин за унищожаване на плевелите е с хербициди, но за тяхното използване е желателно да се консултирате със специалист. След прилагането на химикал не трябва да обработвате почвата 2 седмици.
Преди същинското засяване е необходимо почвата да се натори с тор за тревни площи. Именно от торенето зависи как ще се развива тревата, дали ще е зелена и устойчива на различни болести. Една важна подробност - колкото повече се тори тревата, толкова по-чести трябва да са и последващите наторявания. Същото е приложимо и при косенето. Трябва да се избягва "предозирането" с тор, защото може да навреди на тревата и тя да изгори.
В зависимост от елементите, които внасяме в почвата (азот, фосфор и калий), съществуват следните видове торене:
Азотно торене - използват се бързо действащи азотни торове (амониева селитра), които едновременно подхранват тревата и предотвратяват появата на плевели. Необходимото количество азотен тор е 20-30 kg/год. на декар. Препоръчва се разпределянето ѝ на 4 наторявания през годината (5-6 kg/дка). За да разпределите правилно подхранващите вещества, е добре да я разделите според площта и да торите на малки участъци.
Фосфорно торене - укрепва корените на тревите и повишава тяхната студоустойчивост.
Калиево торене - стимулира растежа на тревата и повишава устойчивостта към заболявания и студ.
Комбинирани торове - те действат по-бавно от останалите видове торене (около 6 месеца), което позволява да ги използвате 2 пъти годишно - през пролетта и през есента.
Въпреки това, не пропускайте да наторите през лятото с азотен тор, за да е свежа и зелена тревата. Най-подходящото време за торене е вечер, особено ако се очаква да завали. В противен случай, трябва да полеете обилно тревната площ след торенето. Така необходимите вещества ще достигнат до корените на тревата. Запомнете, че не трябва да торите при сухо време, защото това със сигурност ще навреди на зелената ви площ като я изгори, а в някои случаи дори може да я унищожи. Препоръчва се да полеете тревната площ веднага след торене (особено след азотно торене). След първото наторяване може да забележите тъмни и светли ивици, които се получават заради неравномерното разпръскване на торовете.
След като сте минали през описаните горе стъпки, идва момента на засяване. Най-доброто време за засяване на трева е през април и май, заради валежите и подходящата температурата, които са необходими на семената да покълнат.
При засяването на трева е необходимо да следвате няколко основни стъпки:
Преди да започнете засяването е добре да разрохкате почвата с помощта на гребло. Почвата трябва да бъде влажна, но не прекалено напоена с вода.
Засейте семената. Желателно е това да става, когато навън няма вятър и в предварително направени лехи, за да бъдат семената разпределени равномерно. Дълбочината на засяване е между 0.5 и 1 cm, а по-дребните семена се засяват още по-плитко. В краищата на тревната площ се сее повече, за да може да се оформи ясна граница на площта.
Препоръчва се засяване с 1 kg семена на 30 квадратни метра площ. Ако желаете по-гъст тревен килим, може да завишите количеството с малко.
За да разпределите добре семената, минете почвата със специално гребло с тесни и еластични метални пластини.
След посяване е необходимо терена да се валира. Това става с валяк за тревни площи. Резултатът - семената се притискат плътно в почвата, поникват по-лесно и не се разпръскват при по-силен вятър. Ако почвата е твърде влажна, не е необходимо валиране.
Полейте обилно с фина водна струя, като внимавате да не се изровят семената.
След положените от Вас усилия за подготовка на почвата и засяване на тревата, ако всичко е наред и условията са благоприятни - тревата ще поникне за около 2-3 седмици. Тревните смески са подбрани така, че взаимно да се допълват. Бързорастящите треви ще покълнат скоро, а бавнорастящите и трайните видове ще осигурят дълготрайността на зеления ви килим.
След изпълнението на тези 5 стъпки, ще се сдобиете с така желания зелен тревен килим, върху който можете да изградите и декорирате цветната си градина.
Застилане с тревен чим
Ако изгаряте от желание веднага да имате гъста и зелена трева без да чакате - преминете на план "Б" - застелете терена с тревен чим.
При застилането с чим е необходимо да следвате няколко прости стъпки:
Чимовете също се нуждаят от подготвяне на почвата - това включва нейното почистване и фино подравняване.
Преди да наредите тревния чим, трябва да наторите почвата с органичен или минерален тор. Обикновено тревният чим е изрязан на ивици с дебелина 6-7 cm с различни размери (разгънати или навити на ролки). Не оставяйте чимовете дълго време един върху друг, защото ще се смачкат и изсъхнат.
Наредете ги плътно един до друг върху терена. Трябва да внимавате да не влиза въздух между корените, защото по този начин те могат да изсъхнат.
Веднага след нареждането трябва да минете с валяк, който да уплътни чимовете към земята и да ги изравни.
Полейте обилно цялата тревна площ с вода и вече можете спокойно да се радвате на зеления си кът.
Важно! През първата седмица напоявайте и валирайте всеки ден, за да може тревата да да се вкорени по-бързо. През първия месец трябва да наторите поне три пъти с азотен тор. В никакъв случай не косете и не аерирайте тревата преди края на втората седмица. Оттам нататък поддръжката на застланата с тревен чим площ няма да се различава по нищо от поддръжката на ръчно засятата трева.
Учебници и учебни помагала
Различни размери и форми надуваеми басейни за цялото семейство.
Тръби, водни помпи и аксесоари за изграждане на напоителни системи.
Гранулирани и течни торове за тревни площи и цъфтящи растения.
Електрическа оберфреза Raider RDI-ER14
Интерактивна играчка за котки с топки - Trixie
Електрически виброшлайф Raider RD-SA19
От серията Power Tools
Търсене в двор и градина
5 търсения от други посетители:
сглобяване на градинска люлка
резервни части за тримери райдер
Най-популярно в двор и градина
Двустранен уплътнител за ...
Уплътнител за врата при ...
За D профил с процепи от 3 до 7 ...
Армиран найлон за ...
Метална мрежа за врати и ...
PVC уплътнител за врата Geko
С ширина 40 mm и дължина 9 m
Водна помпа за мръсна вода ...
Предпазна яка за кучета и ...
Електронен пресостат Raider RD-EPC02
Продукти за двора с отстъпка
Най-популярно за двора и градината
Басейни, джакузита и душове
Перголи, решетки и панели
Декоративни саксии и кашпи
Изкуствени цветя и панели
Верижни триони и консумативи
Резервни части и консумативи
Облекло и предпазни средства
За игра с пясък
Саксии, кашпи и сандъчета
Поливни системи и компоненти
Компютри, сензори и таймери
Преходници, разклонители и съединители
Канапи, телове и скоби
Пръскачки и части за тях
Защита от влечуги, гризачи и други
Резервни части и консумативи
Облекло и предпазни средства
Куфари, чанти и органайзери
Уплътнители за врати и прозорци
Мрежи за врати и прозорци
Лепила, ленти и силикони
Борба с насекоми и вредители
Изпарители, спирали, таблетки и други против комари
Против мишки и плъхове
Против мравки, хлебарки и други
За дома и двора
За дома и двора
Ограда за цветни лехи
Ножове за тримери Raider
Мебели за градината и терасата
Книжарница - всички книги от България
Настолни игри за деца и възрастни
Офис консумативи и техника
Всичко за бебето - Бебешки продукти
Хоби модели и жп моделизъм
Всичко за двора и градината
Видео филми на DVD и Blu Ray
Батерии за фотоапарати, камери и лаптопи
Ново от двор и градина
Свредло за моторен свредел Raider RD-EA01
Кофражен чук 600 g Gadget
Бензинов моторен свредел Raider RD-EA02
Електрически ръчен циркуляр Raider RDP-CS30
Бензинов моторен свредел Raider RD-EA01
Хидрофорна уредба Raider RD-WP800S
Акумулаторна лозарска ножица Raider RD-PSH02
Станция за запояване Raider RD-SIS01
Индукционен поялник Raider RD-SOG03
Машина за рязане на плочки Raider RDP-ETC31
Машина за рязане на плочки Raider RDP-ETC30
на цената на един
Всички начини за контакт с нас
© 1999 - 2022 store.bg всички права запазени - Общи условия | Политика за личните данни
Използваните в "Двор и Градина" текстови, графични и други материали са собственост на носителите на авторските им права.
Всяко копиране и репродуциране на информация, представена в този сайт, е равносилно на безусловно приемане на общите условия и определените в тях лицензни условия за ползване.